钦定古今图书集成/明伦汇编/氏族典/第025卷 > 冯敏
## 钦定古今图书集成/明伦汇编/氏族典/第025卷 > 冯敏

按《咸宁县志》：“敏初姓刘，名智永。曾祖良卿，为广西路
同知。祖昇之，为楚威顺王参谋。元末避红巾乱，始迁
居江西永丰。父伯淳，幼孤，鞠于刘氏，因冒刘姓。洪武
中，以通星历见征。敏永乐乙未进士，奉命赈饥河南，
擢南京兵部武选司主事，改北京礼部仪制司。仁宗
临御，尝以奏牍进，帝嘉其仪度，遂洒宸翰，更名敏。少”
傅杨溥字之曰《钦训》。转员外郎，得封赠其亲，乃请于
朝，复姓为“冯”，归籍咸宁。后陞浙江绍兴知府，卒于任。